Du Fu
Store norske leksikon,Språk og litteratur,Litteratur i verden,Asias litteratur,Kinas litteratur
Du Fu var en kinesisk dikter. Han var en yngre samtidig av Li Bai og av mange ansett som Kinas største poet gjennom tidene.
Dypt forankret i konfucianismen skrev han engasjert om familielivets gleder og de sosiale dyder. Men han var samtidig en skarp iakttager og kritiker av samtidens sosiale elendighet, korrupsjon og maktmisbruk (for eksempel i det berømte diktet Krigsvognen), og har på den måten også betydning som sosialhistoriker.Han var en formens mester, og nådde høyest i sin bruk av de metriske virkemidler som var karakteristisk for «regulerte vers», en åttelinjers verseform med fem eller sju stavelser i hver linje, og med enderim.Norske gjendiktninger ved Arne Dørumsgaard (1967) og Georg Johannesen (1968). Oversettelser til norsk Tu Fu (Pax forlag, 1968) Gjendiktet av Georg Johannesen.  Høstens lyre. Tu Fu i norsk gjendiktning (Dreyers forlag, 1967) Gjendiktet av Are Dørumsgaard. Les mer i Store norske leksikon Kinas litteratur Konfucius